open-index/open-wikipedia-markdown huggingface dataset:
Junaci Pavlove ulice (film, 1969)

***Junaci Pavlove ulice*** ili ***Dečaci Pavlove ulice*** (; ) je mađarsko-američki igrani film snimljen 1969. godine u režiji Zoltana Fabrija. Predstavlja adaptaciju istoimenog romana Ferenca Molnara. Radnja, smještena u Budimpeštu na početku 20. vijeka, prikazuje kako se dvije skupine dječaka bore oko napuštenog igrališta. Film se danas često navodi kao najbolja i najvjernija od svih adaptacija Molnarove knjige.

## Uloge
* Mari Törőcsik ... Nemecsek anyja
* Sándor Pécsi ... Rácz tanár úr
* László Kozák ... Janó
* Anthony Kemp ... Nemecsek Ernő
* William Burleigh ... Boka
* John Moulder-Brown ... Geréb
* Robert Efford ... Csónakos
* Mark Colleano ... Csele
* Gary O'Brien ... Weisz
* Martin Beaumont ... Kolnay
* Paul Bartleft ... Barabás
* Earl Younger ... Leszik

## Vanjske veze
*
Majhli Didi

***Majhli Didi *** () je indijski crno-bijeli igrani film snimljen 1967. godine na hindiju u režiji Hrishikesha Mukherjeea. Predstavlja adaptaciju priče *Mejdidi* bengalskog pisca Sarata Chandre Chattopadhyaya. Radnja prikazuje kako seoski dječak (koga tumači Sachin) nakon smrti roditelja odlazi u dom svoje udane polusestre (čiji lik tumači Lalita Pawar) koja ga počinje zlostavljati, zainteresirana da naslijedi njegovu imovinu.

## Uloge
* Meena Kumari ... Hemangini 'Hema'
* Dharmendra ... Bipinchandra 'Bipin'
* Lalita Pawar ... Kadambini
* Leela Chitnis ... Kishanova majka
* Leela Mishra  ... Kishanov susjed
* Asit Sen ...  Babunath (tužilac)
* Maruti
* Keshto Mukherjee ... Bhola - Navinov poslodavac
* Sachin ... Kishan
* Sarika ... Uma (Hemanginina kćer)
* Jalal Agha ... Kamal

## Reference

## Vanjske veze
* 
* Majhli Didi at Bollywood Hungama
*  Majhli Didi at Rotten Tomatoes
Kainovi potomci (film)

***Kainovi potomci*** (카인의 후예 - *Kaineui huye*) je južnokorejski igrani film snimljen 1968. godine u režiji Yu Hyun-moka. Temelji se na istoimenoj knjizi Hwang su-wona. Radnja je smještena na sjeverni dio Korejskog poluotoka nakon Drugog svjetskog rata, odnosno u doba uspostavljanja komunističkog režima koji će poslije postati poznat kao Sjeverna Koreja, te prikazuje kako komunističke vlasti počinju nasilno oduzimati zemlju siromašnim seljacima. Film je snimljen u vrijeme eskalacije napetosti između dviju Koreja, te je imao snažan propagandni naboj, u skladu sa službenom antikomunističkom ideologijom tadašnje Južne Koreje.

## Uloge
* Kim Jin-kyu ... Pak Hun
* Moon Hee as O Jang-nyeo
* Park Nou-sik as Do-seop
* Jang Dong-he
* Jeong Min
* Choe Bong
* Yang Hun
* Jang hoon
* Kim Chil-seong
* Seong So-min

## Izvori

## Vanjske veze
* 
*
The Born Losers

***The Born Losers*** () je američki akcijski film snimljen 1967. godine u režiji Toma Laughlina, poznat kao prvi film iz ciklusa o borcu za pravdu Billyju Jacku. Inspiraciju za radnju su djelomično dali stvarni događaji, odnosno slučaj nekoliko članova Anđela pakla, koji su nekoliko godina prije optuženi za silovanje djevojaka u jednom kalifornijskom gradu. Protagonist, koga tumači Laughlin, je Billy Jack, bivši pripadnik Zelenih beretki i veteran tada aktualnog vijetnamskog rata koji živi samotnjačkim životom u planinama prije nego što se slučajno sukobi sa bajkerskom bandom koja terorizira jedan gradić. Radnja prikazuje kako se pri tome mora boriti ne samo protiv bajkera, nego i protiv rasističke policije kojoj smeta njegovo indijansko porijeklo.

Laughlin, koji je više od deset godina pokušavao snimiti film o rasnoj diskriminaciji Indijanaca u američkom društvu, je *The Born Losers* snimio prema scenariju Elizabeth James, glumice koja se pojavljuje u glavnoj ženskoj ulozi. Laughlin, koji je također producirao film, je prilikom snimanja ostao bez novaca, ali je u projekt uskočio American International Pictures (AIP), studio specijaliziran za niskobudžetne eksploatacijske filmove, čiji su direktori u njemu prepoznali mogućnost za hit bajkerskog žanra poput *[[Wild Angels|Divljih anđela]]* iz prethodne godine. Ta se odluka pokazala ispravnom nakon što je *The Born Losers* postao komercijalni hit. Među kritičarima, pak, nije izazvao neku naročitu pažnju, a poslije mu se zamjeralo za dotadašnje standarde prilično eksplicitno nasilje, ali i nedosljedni stav autora čiji je autor promovirao mir i progresivne ideje, a istovremeno koristio vigilantističko nasilje u obračunu sa kriminalom.

Usprkos uspjeha *The Born Losers*, Laughlin je tokom sljedećih godina imao strahovite probleme kod produkcije i distribucije njegovog daleko poznatijeg i još uspješnijeg nastavka *[[Billy Jack]]*. Kada je taj film početkom 1970-ih konačno završio u kinima i postao veliki hit, AIP ga je *The Born Losers* ponovno, s još većim uspjehom, distribuirao u kino-dvoranama.

## Izvori

## Vanjske veze
* Laughlin's official Billy Jack web site
* 
* 
*
Svako kopile kralj

***Svako kopile kralj*** (, translit.&nbsp;Kol Mamzer Melech) je izraelski igrani film snimljen 1968. godine u režiji Urija Zohara. Po žanru je drama, a nominalni protagonist, koga tumači William Berger je američki novinar koji dolazi u Izrael kako bi pisao članke o tamošnjim Jevrejima i Arapima, ne znajući da će za vrijeme njegovog boravka izbiti Šestodnevni rat.

## Uloge
* Yehoram Gaon ... Yoram
* Oded Kotler ... Raphi Cohen
* Pier Angeli ... Eileen
* William Berger ... Roy Hemmings
* Ori Levy ... Službenik Ministarstva vanjskih poslova (kao Uri Levy)
* Reuven Morgan ... Fotograf
* Ariela Shavid ... Anat

## Reference

## Vanjske veze
*
Sunce nad Kurobeom

je japanski igrani film snimljen 1968. godine u režiji Keija Kumaija. Po žanru je drama, a temelji se na istinitim događajima, odnosno prikazuje kako se krajem 1950-ih i početkom 1960-ih u nepristupačnim planinama  gradila brana Kurobe, odnosno kompleks hidroelektrana nužan za pokretanje industrije koja je tada u Japanu doživljavala nagli bum. Protagonist, koga tumači Toshiro Mifune, je inženjer koji je dobio zadatak probiti tunel kroz planinu kroz koji bi se dostavljala oprema nužna za izgradnju. Radnja prikazuje kako se pri tome suočava sa nizom tehničkih poteškoća i rizika vezanih za trusnost područja, nesuglasicama uprave i radnika, ali i privatnim problemima vezanim uz umiranje kćeri od leukemije.

Mifune, koji je tada uživao status najpoznatijeg japanskog glumca, ali čija je zvijezda počela blijediti, je producirao film zajedno sa popularnim pjevačem Yujirom Ishiharom koji u filmu tumači mladog inženjera. *Sunce nad Kurobeom* je predstavljalo veliki hit, te na kraju postalo i službeni japanski kandidat za Oscara. Ishihara, međutim, njime nije bio zadovoljan te je iskoristios svoje producentske ovlasti da nakon redovne distribucije spriječi njegovo prikazivanje, tako da je svoje DVD-izdanje dobio tek dvije decenije nakon njegove smrti.

Godine 2009. je u Japanu snimljen remake u obliku TV-serije.

## Uloge
* Toshiro Mifune ... Kitagawa
* Yujiro Ishihara ... Iwaoka
* Osamu Takizawa ... Otagaki
* Takashi Shimura ... Ashimura
* Shūji Sano ... Hirata
* Jūkichi Uno ... Mori
* Ryūtarō Tatsumi ... Genzō
* Isao Tamagawa ... Sayama
* Takeshi Katō ... Kunikida
* Sumio Takatsu ... Ōno
* Eijirō Yanagi ... Fujimura
* Akira Yamauchi ... Tsukamoto

## Vanjske veze
*
Billy Jack

***Billy Jack*** je američki igrani film snimljen 1971. godine u režiji Toma Laughlina. Po žanru predstavlja mješavinu akcije i politički angažirane drame, odnosno nastavak filma *[[The Born Losers]]* iz 1967. godine. U njemu Laughlin ponavlja naslovnu ulogu bivšeg vojnog specijalca i veterana tada još aktualnog vijetnamskog rata koji svoje borilačke i druge vještine koristi kako bi štitio žrtve zlostavljanja i nepravde. Radnja prikazuje kako ga put dovede u gradić na Jugozapadu gdje hipijevska učiteljica (čiji lik tumači Laughlinova supruga i ko-scenaristica Delores Taylor) pokušava voditi alternativnu školu gdje bi bijelce i Indijance učila međusobnom suživotu, ali i kontrakulturu, a što izaziva nasilnu reakciju kako lokalnih rasističkih nasilnika, tako i korumpirane policije.

Iako je Laughlin postigao priličan uspjeh sa svojim prethodnim filmom, kod produkcije *Billy Jacka* se suočio sa priličnim problemima, najviše izazvanim bojaznima hollywoodskih studija da bi koncept protagonista koji se tadašnjoj predstavnicima tada aktualne američke vlasti suprotstavlja nasiljem mogao biti previše subverzivan. Iako je snimanje počelo 1969. godine, odužilo se sve do 1971. godine; u međuvremenu su od projekta odustali i American International Pictures i 20th Century Fox, da bi *Billy Jack* na kraju bio dovršen uz pomoć Warner Bros. Međutim, nakon dovršetka snimanja Laughlin se suočio sa time da ga nijedan veliki studio nije htio distribuirati, pa je to morao učiniti sam. Iako spora, ona se pokazala izuzetno uspješna te je film reklamom "od usta do usta" postao izuzetan hit, a što se najčešće tumačilo time da je mlada publika bila prijemčiva ne samo za njegovu antiestablišmentsku poruku, nego i impresionirana u tadašnjim hollywoodskim filmovima rijetkim demonstracijama autentičnih borilačkih vještina. Kritika je, sa druge strane, bila manje naklonjena Laughlinu, ističući kontradiktornost protagonista koji promovira hipijevske pacifističke ideje, a istovremeno se za njih bori koristeći nasilje.

Laughlin je uspjeh *Billyja Jacka* iskoristio kako bi dvije godine kasnije snimio *[[The Trial of Billy Jack]]* koji je također postigao veliki uspjeh.

## Uloge
*Tom Laughlin ... Billy Jack
*Delores Taylor ... Jean Roberts
*Clark Howat ... Šerif Cole
*Victor Izay ... Ljekar
*Julie Webb ... Barbara
*Debbie Schock ... Kit
*Teresa Kelly ... Carol
*Lynn Baker ... Sarah
*Stan Rice ... Martin
*David Roya ... Bernard Posner
*John McClure ... Dinosaur
*Susan Foster ... Cindy
*Susan Sosa ... Sunshine
*Bert Freed ... Mr. Stuart Posner
*Kenneth Tobey ... Zamjenik Mike
*Howard Hesseman ... Howard (naveden kao Don Sturdy)
*Cisse Cameron ... Miss False Eyelashes (navedena kao Cissie Colpitts)

## Izvori

## Vanjske veze
* Laughlin's official Billy Jack web site
* 
* The Man Who Made Billy Jack Go Berserk: A Conversation with David Roya—Interview with Billy Jack co-star David "Bernard Posner" Roya
* DVD review of the Billy Jack series and production history
* A vision of American multiplicity , *[[The Village Voice]]* review, August 19, 1971
Demokritov univerzitet u Trakiji

**Demokritov univerzitet u Trakiji** () je formalno osnovan u julu 1973. a sa radom je započeo 1974. godine. Sjedište mu je u gradu Komotini na sjeveroistoku zemlje, a dodatni su kampusi smješteni i u gradovima Ksanti, Aleksandropoli i Orestijada. Demokritov univerzitet u Trakiji je javni univerzitet u punom državnom vlasništvu i sa pravom na akademsku samoupravu.

## Vanjske veze

* www.duth.gr
Lovci u snijegu

**Lovci u snijegu** je slavna slika flandrijskog slikara Pietera Brueghela starijeg iz 1565. godine. Slika je dio ciklusa koji prikazuju različite dijelove godine u srednjovjekovnoj maniri prikazivanja različitih djelatnosti za svaki mjesec godine, a od kojih je sačuvano samo pet slika. Ona je također i jedna od 16 slika koje je do 1566. god. Bruegel naslikao za Antwerpenskog kolekcionara, Niclaesa Jonghelincka. Nakon njegove smrti ova kolekcija je pripala gradu, a 1604. godine su zabilježene u kolekciji 
Rudolfa II. u Pragu. Od 1659. javlja se na popisu slika nadvojvode Leopolda Williama Habsburškog, nakon čega su smještene u Muzej povijesti umjetnosti u Beču.

## Odlike

Slika prikazuje zimski prizor u kojem se tri lovca u pratnji svojih pasa vraćaju iz lova, umorni i iscrpljeni bez pretjeranog uspjeha u lovu. Tek jedan od lovaca nosi skromno tijelo lisice, a lovci izgledaju dosta umorno i kao da se vuku po snijegu dok su psi kao bezvoljni i pogaženi. Cjelokupni vizualni dojam prikazuje jedan miran, oblačan i hladan dan s monotonim i tmurnim nebom. Ogoljena stabla sa beživotnim krošnjama na lijevoj strani slike strše iz beživotno zamrznutog tla. Boje su prigušene, grube i neugodne, a prevladavaju bijela, siva, zelena i crna. Na slici se ističe čitav niz drugih detalja: selo, kuće s malim prozorima i tankim dimnjacima,prekrivene snijegom, i dr.

Sam krajolik čini dolina kroz koju vijuga rijeka i u daljini vidimo zamrznuti mlin i ljude kako se kližu, igraju curling i hokej sa štapovima. Zapravo ljudi su svuda okolo - zima nije zaustavila život. Zamrznuta površina jezera prepuna je klizača, parova koji kližu i drže se za ruke, jedni kližu sa elegancijom, a drugi su posrnuli, a ima i onih koji jednostavno sve to promatraju s obale. Dalje, redaju se figure djece koja jurcaju na sve strane s drvenim igračkama, ljudi koji su ispred gostionice zapalili vatru i pripremaju hranu.

No, Brughel je ipak u prvi plan svoje slike stavio lovnu družinu. Uspio je uhvatiti svjetlo, osjećaj i atmosferu kasnog zimskog popodneva u selu i prenijeti ih na platno. Njegova slika ne jenjava već stotinama godina i najvjerodostojniji je prikaz njegove vizije jednog zimskog, seoskog sutona.

## Napomene
Njegov sin, Pieter Brueghel mlađi je naslikao svoju verziju slike krajem 16. stoljeća koja se sada nalazi u Muzeu umjetnosti Fuji u Tokiju. „Lovci u snijegu” se tematski javlja u nekoliko filmova ruskog redatelja Andreja Tarkovskog , uključujući u Solaris iz 1972. god. Lars von Trier je iskoristio ovu sliku kao element u svom filmu Melankolija iz 2011. godine.

## Izvori

* Nadine M. Orenstein, ur., *Pieter Bruegel the Elder: Drawings and Prints*, The Metropolitan Museum of Art, 2001. 

## Poveznice
* Sjevernoevropska renesansna umjetnost
* Uspon na Kalvariju (Brueghel)

## Vanjske veze

*Blog o slici Lovci u snijegu  
*Službena stranica Muzeja povijesti umjetnosti u Beču  
*Bosch Bruegel Society
Bóly

**Bóly** čita se *Bolj* (hrvatski: *Boja*, njemački: *Bohl*) je gradić na jugu Mađarske od 3,887 stanovnika, koji administrativno podpada pod Baranjsku županiju

## Geografija

Bóly leži udaljen 30 km od jugoistočno od Pečuha.na putu za Mohács.

## Historija

Najstarije naselje preteča današnjeg grada je prvi put dokumentirano 1421. pod imenom *Bool*

Bóly je izrastao kao feud porodica Batthyány, Neipperg, Montenuovo, odnosno biskupa od Pečuha. Kralj Sigismund je 1387. poklonio Bóly kao feud porodici Kanizsai, za podršku koju su mu dali

Bóly je tek 1997. dobio status grada.

## Pobratimski gradovi

* , Heroldsberg
* , Cernat
* , Slovačka
* , Semriach

## Reference

## Vanjske veze

* ''Službene stranice Bólya''
Harkány

**Harkány** (hrvatski: *Harkanj*, *Arkanj*, njemački: *Harkan*) je gradić na jugu Mađarske od 4,219 stanovnika, koji administrativno podpada pod Baranjsku županiju

## Geografija

Harkány leži udaljen 25 km od jugoistočno od Pečuha, i svega 7 km od hrvatske granice.
Harkány je danas poznat po svojim termama.

## Historija

Harkány je prvi put dokumentiran 1323.

Harkány je tek 1999. dobio status grada.

## Pobratimski gradovi

* , Crkvenica
* , Trogir
* , Bruchköbel
* , Băile Tușnad
* , Bačko Petrovo Selo

## Reference

## Vanjske veze

* ''Službene stranice Harkánya''
Kozármisleny

**Kozármisleny** čita se *Kozarmišlenj* (hrvatski: *Mišljen*, njemački: *Mischlen*) je gradić na jugu Mađarske od 6,017 
stanovnika, koji administrativno podpada pod Baranjsku županiju.

## Geografija

Kozármisleny leži udaljen 10 km od jugoistočno od Pečuha.

## Historija

Kozármisleny je novo naselje formirano tek 1928. ujedinjenjem Kiskozára i Mislenya. Misleny je prvi put dokumentiran 1266., a Kiskozár 1332. Oba naselja su za osmanske okupacije opustjela pa su u 18. vijeku kolonizirana novim stanovnicima. Kiskozár Mađarima i Južnim Slavenima, kasnije Nijemcima. Dok je Misleny koloniziran isljučivo Mađarima.

Kozármisleny je 2007. dobio status grada.

## Pobratimski gradovi

* , Ocna Mureș
* , Sezze
* , Kopačevo
* , Orimattila

## Reference

## Vanjske veze

* ''Službene stranice Kozármislenya''
Mágocs

**Mágocs** (hrvatski: *Magoč*, njemački: *Magotsch*) je gradić na jugu Mađarske od 
2,348 stanovnika, koji administrativno podpada pod Baranjsku županiju.

## Geografija

Mágocs leži udaljen 50 km od sjeverno od Pečuha.

## Historija

Najstarije naselje preteča današnjeg grada je prvi put dokumentirano 1251. pod imenom Magasdnak, kao sjedište benediktinskog samostana.
Između 1333. - 1335. bio je sjedište vlastite županije, ali je za osmanske okupacije potpuno opustio, pa je koloniziran pravoslavnim Južnim Slavenima, a krajem 18. vijeka Nijemcima, tako da je 1743. čak 78% stanovnika bili Nijemci.

## Reference

## Vanjske veze

* ''Službene stranice Mágocsa''
Pécsvárad

**Pécsvárad** čita se *Pečvarad* (hrvatski: *Pečvar*, njemački: * Petschwar*) je gradić na jugu Mađarske od 4,026 
stanovnika, koji administrativno podpada pod Baranjsku županiju

## Geografija

Pécsvárad leži udaljen 19 km od sjeveroistočno od Pečuha.

## Historija

Historija naselje vezana je uz benediktinski samostan, kog je oko 1000. osnovao kralj Stefan.

## Pobratimski gradovi

* , Külsheim
* , Hausmannstätten

## Reference

## Vanjske veze

* ''Službene stranice Pécsvárada''
Lébény

**Lébény**  čita se *Lebenji* (njemački: *Leiden*) je grad na zapadu Mađarske od 3,232 stanovnika, koji administrativno podpada pod Županiju Győr-Moson-Sopron.

## Geografija

Lébény leži nedaleko od rijeke Rábce, udaljen 26 km zapadno od Győra.

## Historija
Historija Lébénya 1199. usko je vezana uz njegovu crkvu, koja je prvi put dokumentirana 1199., samo naselje je prvi put dokumentirano 1208. pod imenom * Libin*.
Lébény je bio centar iz kog se širilo kršćanstvo zbog benediktinskog samostana, kog su Osmanlije dva puta razorile 
u svojim pohodima na Beč 1529. i 1631.  crkvu i samostan obnovili u  jezuiti.

Pravi razvoj mjesta počeo je 1850. kad je proradila šećerana.
Lébény je tek 2013. dobio status grada.

## Reference

## Vanjske veze

* ''Službene stranice Lébénya''
Pannonhalma

**Pannonhalma**  (njemački: *Martinsberg*, slovački: *Rábsky Svätý Martin*) je grad na zapadu Mađarske od 3,960 
stanovnika, koji administrativno podpada pod Županiju Győr-Moson-Sopron.

## Geografija

Pannonhalma leži udaljena 23 km jugoistočno od Győra.
Gradić je slavan po istoimenoj vrlo staroj Opatiji Pannonhalma koja je 1996. uvrštena na UNESCO-vu 
Listu mjesta svjetske baštine.
## Historija

Historija naselja usko je vezana uz Opatiju Pannonhalma koja je osnovana 996. 
Sve do 1965. mjesto se zvalo *Győrszentmárton*.

## Pobratimski gradovi

* , Engen
* , Dolné Saliby

## Reference

## Vanjske veze

* ''Službene stranice Pannonhalme''
Rábca

**Rábca** ili *Rábce* kako se zove u gornjem toku (njemački: *Rabnitz*) je rijeka na jugu Austrije i sjeverozapadu Mađarske duga 177 km, desna pritoka dunavskog rukavca Mosoni.

## Karakteristike

Rábca se formira spajanjem potoka Spratzbach i Thalbach kod Hollenthona u austrijskom Okrugu Wiener Neustadt - Land).

Od tamo teče prema jugu dobrih 60&nbsp;km kroz Austriju, zatim ulazi u Mađarsku, tamo teče preko Županije Győr-Moson-Sopron da bi kod Győra imao ušće u dunavski rukavac Mosoni.

Meliracioni radovi na uređenju Rábce počeli su još 1870. tada je uređeno 20,6&nbsp;km korita njene pritoke Ikve, ali je rijeka i nadalje plavila. Njen tok uređen je tek 1910.  iskapanjem novog korita, i izgradnjom brojnih crpnih stanica.

Rábca ima sliv.velik oko 4506 km².

## Reference

## Vanjske veze

* ''Rábca folyó''
Tét

**Tét**  (njemački: *Tietzing*) je grad na zapadu Mađarske od 4,020 stanovnika, koji administrativno podpada pod Županiju Győr-Moson-Sopron.

## Geografija

Tét leži na pola puta između Győra i Pápe, a to je nekih 25 km od južno od Győra.

## Historija

Tét je prvi put dokumentiran 1269. u spisu kralj Bele IV. Između 1643. - 1646. mjesto je napušteno ali je već krajem 18. vijeka u Tétu živjelo 2063 stanovnika, pa je bio drugi po veličini - odmah nakon Győra.

Tét je 2001. dobio status grada.

## Reference

## Vanjske veze

* ''Službene stranice Téta''
Żywot Mateusza

***Život Mateuša*** () je poljski crno-bijeli film snimljen 1968. godine u režiji Witolda Leszczynskog. Po žanru je drama i predstavlja adaptaciju romana *[[Ptice (roman)|Ptice]]* norveškog pisca Tarjeia Vesaasa. Naslovni protagonist, čiji lik tumači Franciszek Pieczka, je slaboumni mladić koji živi na selu u harmoniji sa prirodom, ali čiji će se život promijeniti kada mu se sestra uda.

## Uloge
* Franciszek Pieczka – Mateusz
* Anna Milewska – Olga
* Wirgiliusz Gryń – Jan
* Aleksander Fogiel – gospodarz
* Hanna Skarżanka – gospodyni
* Małgorzata Braunek – Anna
* Maria Janiec – Ewa
* Elżbieta Nowacka – dziewczyna
* Kazimierz Borowiec – chłopak
* Aleksander Iwaniec – myśliwy
* Joanna Szczerbic

## Reference

## Vanjske veze
*
* 
* 
*
Franciszek Pieczka

**Franciszek Maksymilian Pieczka** (18. januar 1928 – 23. septembar 2022) bio je poljski glumac, koji je nastupao u niz poznatih poljskih filmova. Jedna od njegovih najboljih uloga je u filmu *[[Ožiljak (film)|Ožiljak]]* za koju je 1976. godine osvojio glavnu nagradu na Poljskom filmskom festivalu. 

## Filmografija
* *[[Mother Joan of the Angels|Matka Joanna od Aniołów]]* (1960)
* *[[The Saragossa Manuscript (film)|Rękopis znaleziony w Saragossie]]* (1964)
* *[[Czterej pancerni i pies]]* (1967)
* *[[Matthew's Days]]* (1968)
* *[[Hydrozagadka]]* (1970)
* *[[Oslobođenje (filmska serija)|Oslobođenje]]* (1970)
* *[[Perła w koronie]]* (1971)
* *[[The Wedding (1972 film)|Wesele]]* (1972)
* *[[The Promised Land (1975 film)|Ziemia obiecana]]* (1974)
* *[[The Deluge (film)|Potop]]* (1974)
* *[[Budapest Tales]]* (1976)
* *[[The Scar (film)|The Scar]]* (1976)
* *[[Jadup and Boel]]* (1980)
* *[[Ród Gąsieniców]]* (1981)
* *[[Austeria]]* (1982)
* *[[Blisko coraz bliżej]]* (1982)
* *[[Axiliad]]* (1986)
* *[[The Mother of Kings]]* (1987)
* *[[Memories of a River]]* (1990)
* *[[God afton, Herr Wallenberg]]* (1990)
* *[[Burial of a Potato]]* (1990)
* *[[Jańcio Wodnik]]* (1993)
* *[[Johnnie Waterman]]* (1994)
* *[[Thanks for Every New Morning]]* (1994)
* *[[Szabla od komendanta]]* (1995)
* *[[Historia kina w Popielawach]]* (1998)
* *[[Syzyfowe prace]]* (1998)
* *[[Quo Vadis (2001 film)|Quo Vadis]]* (2001)
* *[[Jasminum (film)|Jasminum]]* (2006)
* *[[Ranczo (TV serija)|Ranczo]]* (2007-2016)

## Izvori


## Vanjske veze

* 
* Franciszek Pieczka at the Internet Polish Movie Database
Columna (film)

***Columna*** () je rumunjsko-zapadnonjemački historijski film snimljen 1968. godine u režiji Mircee Drăgana. Radnja započinje početkom 2. vijeka n.e. kada rimska vojska pod carem Trajanom (čiji lik tumači Amedeo Nazzari u velikom pohodu osvaja Dakijsko Kraljetvstvo i zarobljava kralja Decebala (čiji lik tumači Amzea Pellea). Protagonist, koga tumači Richard Johnson, je rimski oficir Tiberije koji nastoji pacificirati novoosvojeno područje i konsolidirati rimsku vlast, a protiv koga se, nastojeći istjerati okupatore, bori dački velmoža Gerula (čiji lik tumači Ilarion Ciobanu), ali sve do trenutka kada Slobodne Dačane napadnu Sarmati i drugi barbari, te se odluči sa Rimljanima udružiti protiv zajedničkog neprijatelja.

*Columna* je predstavljala jedan od najambicioznijih projekata tadašnje rumunjske kinematografije, kojim se tadašnji rumunjski komunistički režim nastojao ne samo natjecati sa Hollywoodom u što raskošnijim i spektakularnijim historijskim filmovima, nego i stvoriti svojevrsni filmski spomenik događajima koji se u rumunjskoj historiografiji tradicionalno smatraju stvaranjem Rumunja kaok nacije. Film je tokom kino-distribucije pogledalo 10,508.376 gledatelja te se danas smatra sedmim najgledanijim rumunjskim filmom u historiji.

## Uloge

* Richard Johnson - comandantul roman Tiberius
* Antonella Lualdi - Andrada, nobilă dacă
* Ilarion Ciobanu - Gerula, căpetenie dacă
* Ștefan Ciubotărașu - Ciungu, căpetenie dacă
* Amedeo Nazzari - împăratul Traian
* Amza Pellea - regele dac Decebal
* Emil Botta - Marele Preot al dacilor
* Franco Interlenghi - centurionul Optimus
* Gheorghe Dinică - Bastus
* Florin Piersic - centurionul Sabinus
* Sidonia Manolache - Zia
* Constantin Bărbulescu
* Maria Cupcea - Prisosta, mama lui Bastus
* Bogdan Untaru
* Nicolae Sireteanu
* Radu Nicolae
* Alexandru Platon (naveden kao Alex. Platon)
* Simion Negrilă
* Iulian Necșulescu - general roman
* Ioan Niciu - centurion roman
* Stelian Cremenciuc
* Jean Lorin Florescu - inginerul Apolodorus
* Alexandru Vrancea (naveden kao Al. Vrancea)
* Mihai Boghiță
* Ovidiu Moldovan - fiul ciungului (naveden kao Ovid Moldovan)
* Dan Dinulescu
* Ion Pascu - dac cu barbă albă
* Constantin Manea (naveden kao Const. Manea)
* Ion Ostafi
* Raul Șilimon
* Vladimir Jurăscu
* Constantin Lungeanu (naveden kao Const. Lungeanu)
* N.N. Matei
* Gavril Tănase
* Carol Kron
* Petre Petrov
* Gheorghe Pufulete
* Alexandrina Pascu
* Ina Otilia Ghiulea
* Dinu Gherasim
* Gheorghe Poiană
* Andrei Grosly

### Sinkronizacije glasova na rumunjski
* Mircea Albulescu - comandantul roman Tiberius
* Valeria Gagealov - Andrada, nobilă dacă
* Geo Barton - împăratul Traian 	
* Gheorghe Cozorici - centurionul Optimus

## Izvori

## Literatura
* Elena Saulea - „Columna (1968)”, în vol. *„Epopeea Națională Cinematografică”* (Biblioteca Bucureștilor, București, 2011), p.&nbsp;27-31.

## Vanjske veze
* 
*
La ragazza con la pistola

***La ragazza con la pistola*** () je italijanska filmska komedija snimljena 1968. godine u režiji Marija Monicellija. Naslovna protagonistica, čiji lik tumači Monica Vitti, je djevojka iz malog sela u Siciliji koju zavede muškarac (čiji lik tumači Carlo Giuffrè) koji odmah potom bježi u London. Radnja prikazuje kako se "obeščašćena" djevojka odluči da ga ubije te ga počinje tražiti u Londonu gdje će jpj pomoć pružiti niz živopisnih likova. *La ragazza* je ušla u užu nominaciju za Oscar za najbolji strani film, a Vitti je za svoj nastup dobila David di Donatello za najbolju glumicu.

## Cast
*Monica Vitti ...  Assunta Patanè
*Stanley Baker ...  Dr. Osborne
*Carlo Giuffrè ...  Vincenzo Macaluso
*Corin Redgrave ...  Frank Hogan
*Anthony Booth ... Ragbijaš
*Aldo Puglisi ... Sicilijanski imigrant
*Tiberio Murgia ... Sicilijanski imigrant
*Dominic Allan ... Mr. Sullivan
*Deborah Stanford ... Mrs. Sullivan
*Catherine Feller ... Rosina
*Helen Downing ... Ada
*Janet Brandes ... Nurse
*Natasha Harwood ... Mrs. Osbourne
*Stefano Satta Flores ... Sluga u restoranu Capri

## Reference

## Vanjske veze
*
Electronic Labyrinth: THX 1138 4EB

***Electronic Labyrinth: THX-1138 4EB*** () je američki kratki science fiction film snimljen 1967. godine u režiji Georgea Lucasa. Napravljen je za vrijeme Lucasovih studija na Univerzitetu Južne Kalifornije (USC), a radnja je smještena je u budućnost i prikazuje kako naslovni protagonist (koga glumi Dan Nachtsheim) nastoji pobjeći iz podzemlja, a u tome ga pokušavaju spriječiti vlasti koristeći kompjutere i nadzorne kamere. Lucas je film početkom 1968. godine prikazao na Nacionalnom festivalu studentskog filma gdje je dobio Nagradu za najbolju dramsku prezentaciju; tamo je film zapazio i mladi Steven Spielberg koji će kasnije postati bliski Lucasov suradnik; film su zapazili Charles Champlin, kritičar *[[Los Angeles Times]]a* i Ned Tanen, Universalov direktor, koji će šest godina kasnije producirati Lucasov film *[[Američki grafiti]]*. Danas je, pak, *Electronic Labyrinth* poznat prije svega kao predložak za Lucasov cjelovečernji debi *[[THX 1138]]* snimljen 1971. godine, a čija je završnica velikim dijelom temeljena upravo na njemu.

*Electronic Labyrinth* je široj publici postao dostupan kao bonus na DVD-izdanju *THX 1138* izdanom 2004. godine.

## Izvori
### Napomene

### Fusnote

## Vanjske veze
* 
*
La Celestina (film)

***La Celestina*** je špansko-zapadnonjemački igrani film snimljen 1969. godine u režiji Césara Fernándeza Ardavína. Predstavlja adaptaciju istoimenog romana španskog renesansnog književnika Fernanda de Rojsas. Radnja prikazuje kako mladi neženja (koga tumači Julián Mateos) pokušava preko posrednice (čiji lik tumači Amelia de la Torre) stupiti u kontakt sa djevojkom (čiji lik tumači Elisa Ramírez) u koju je zaljubljen.

## Uloge
* Julián Mateos ... Calisto
* Elisa Ramírez ... Melibea
* Amelia de la Torre ... Celestina
* Hugo Blanco
* Gonzalo Cañas
* Heidelotte Diehl ... Areúsa
* Eva Guerr ... Lucrecia
* Eva Lissa ... Alisa
* Antonio Mancho
* Antonio Medina
* Ursula Mellin ... Elicia (kao Uschi Mellin)
* Konrad Wagner ... Pleberio

## Vanjske veze
*
Moos auf den Steinen

***Moos auf den Steinen*** () je austrijski igrani film snimljen 1968. godine u režiji Georga Lhotskyja. Predstavlja adaptaciju istoimenog romana Gerharda Fritscha. Radnja se događa u jednom zamku gdje su došla dvojica prijatelja, a za koje se ispostavi da imaju sasvim različite poglede na život.

## Uloge
* Fritz Muliar ... Arhitekt
* Erika Pluhar ... Julia
* Louis Ries ... Mehlmann
* Johannes Schauer ... Karl
* Heinz Trixner ... Petrik
* Wilfried Zeller-Zellenberg ... Baron

## Vanjske veze
* 
* Kritika filma na portalu filmtipps.at
Sellye

**Sellye** čita se *Šelje* (hrvatski: *Šeljin*, njemački: *Schelle*) je gradić na jugu Mađarske od 2,614 stanovnika, koji administrativno podpada pod Baranjsku županiju

## Geografija

Sellye leži udaljen 25 km od jugozapadno od Pečuha, i svega 6 km od Drave i hrvatske granice.
## Historija

Sellye je prvi put dokumentiran 1292. pod imenom Sylla. Osmanlije su ga 1532. zauzeli, a 1689. je oslobođen. Sellye je 1781. dobio status trgovišta, ali je taj status izgubio 1872.

Sellye je 1997. ponovno dobio status grada.

## Pobratimski gradovi

* , Crkvenica
* , Grubišno Polje

## Reference

## Vanjske veze

* ''Službene stranice Sellyea''
Mecsek

**Mecsek**  (hrvatskosrpski: *Meček*) je masiv na jugu Mađarske, sjeverno od Drave.

## Geografija

Mecsek se prostire po Baranjskoj županiji sjeverno od Pečuha i manjim dijelom po Tolnanjskoj županiji, i to na površini od nekih 500 km². Dug je nekih 45 u smjeru zapad-istok, a širok je od 10 do 15 km.
Mecsek se drži za dio Alpa, nekadašnji otok u Panonskom moru.

Najviši vrh masiva je Zengő sa svojih 682 metara.

Ostali značajni vrhovi masiva su; Mecsek (612 metar), Ördöghegy (594 m), Jakabhegy (593 m), Misina (534 m) i Hegytető (679 m).

Glavnina masiva prosječno je visoka od 450 do 500 metara, i uglavnom prekrivena lijepim šumama, po južnim nižim obroncima prostiru se vinogradi.

Masiv je podijeljen rasjedom na dva dijela - zapadni koji se prostire u smjeru sjever - zapad, i istočni dio koji se prostire u smjeru jug - istok. Tu se nalazi planinski prijevoj Mánfai, na visini od 394 metara.
Istočni dio se sastoji uglavnom od visokih grebena sedimentnih stijena. 
Po zapadnom dijelu prostire se velika vapnenačka visoravan, a po njemu dominiraju pješčenjaci iz razdoblja 
perm-trijas.

## Reference

## Vanjske veze

* ''Mecsek-hegység''
Wilford Brimley

**Anthony Wilford Brimley** (27. rujna 1934 - 1. kolovoza 2020) bio je američki glumac.

## Izvori

## Vanjske veze
*
Palaver

***Palaver*** je belgijski igrani film snimljen 1969. godine u režiji Emilea Degelina. Protagonisti su trojica kongoanskih studenata u Belgiji, a radnja prati jedan dan koji provode na plaži u Ostendeu te i iz njihove perspektive prikazuje tadašnje belgijsko društvo i zapadnu civilizaciju. Jedan od članova filmske ekipe je bio Nizozemac Paul Verhoeven, koji će kasnije postati ugledan sineast.

## Uloge
* Umberto Bettencourt
* Christie Dermie
* Marion Hänsel ... Dorpsmeisje
* Jean Kabuta
* Arlette La Haye ... Blank meisje
* Grégoire Mulimbi
* Jacques Mulongo

## Vanjske veze
*
Kulturna antropologija

**Kulturna antropologija** je disciplina unutar antropologije čiji je predmet kulturna i društvena sredina ljudi i njen uticaj na čovekovo ponašanje i mišljenje. Ona posebno proučava kulturne i društvene institucije, norme i obrasce ponašanja, načine života, stilove podizanja dece, zatim magijske i religiozne običaje i obrede, kao i norme, vrednosti, mišljenja i verovanja koji su tipični za datu kulturu. Naziva se još i socio-kulturna antropologija.

## Istorijat
Antropologija je institucionalizovana krajem XIX veka u zapadno-evropskim zemljama. Na svom početku, podrazumevala je istraživanje „egzotičnih“, udaljenih, ne-evropskih zajednica i njihovog celokupnog načina života. Krajem prve polovine 20. veka, antropologija se usmerava ka društvima u kojima je nastala. U istom periodu se javljaju brojne poddiscipline (antropologija politike, urbana antropologija, antropologija organizacija...).

## Metodologija
Klasični antropološki metod je posmatranje sa učestvovanjem (naziva se i terenski rad ili etnografski rad). Takozvana opservacija sa participacijom najčešće podrazumeva antropologov jednogodišnji boravak među ljudima koje proučava i deljenje njihovog načina života. Nakon terena, antropolog/antropološkinja piše studiju u kojoj opisuje način života zajednice sa kojom je živela/živeo.

Teorijski i analitički, antropologija je danas jako razvijena nauka, koja deli probleme, krize i metodološki aparat sa mnogim drugim društvenim disciplinama, poput sociologije, psihologije, studija kulture, postkolonijalnih studija, studija roda, i tako dalje.

## Poznati predstavnici
* Luis Henri Morgan,
* Bronislav Malinovski,
* Franc Boas,
* Margaret Mid,
* Rut Benedikt,
* Alfred Luis Kreber,
* Klod Levi-Stros,
* Meri Daglas,
* Edmund Lič,
* Pjer Burdje,
* Kliford Gerc,
* Majkl Fišer,
* Džejms Kliford,
* Merilin Strathern,
* Danijel Miler

## Reference

## Vanjske veze

* Odeljenje za etnologiju i antropologiju na Filozofskom fakultetu u Beogradu
* Odsjek za etnologiju i kulturnu antropologiju na Filozofskom fakultetu u Zagrebu
Henk Driessen

**Henk Driessen** (Venlo, 1950. – ), nizozemski kulturni antropolog, orijentalist, autor i profesor, specijaliziran za mediteranske studije, islamistiku i arabistiku. Godine 1981. doktorirao je na Univerzitetu Radboud u Nijmegenu na temu antropologije al-Andalusa. Od 1. 9. 1987. do 31. 7. 1988. bio je članom Nizozemskog instituta za napredne studije u humanističkim i društvenim naukama (NIAS) odnosno Kraljevske nizozemske akademije umjetnosti i nauka (KNAW). Driessen radi kao vanredni profesor na katedri kulturne antropologije i razvojne sociologije Univerziteta Radboud. Autor je dvadesetak monografija i više desetina naučnih članaka, uglavnom na temu historije Mediterana tj. Španije i Maroka.

## Opus
* *A Selected Bibliography on Spanish Society* (koautor: Donny Meertens), Amsterdam: Antropologisch-Sociologisch Centrum, Universiteit van Amsterdam, 1976
* *Agro-town and urban ethos in Andalusia*, Nijmegen: Radboud Universiteit, 1981 (doktorska disertacija)
* *Konfrontatie, bekentenis en betekenis: over experimentele etnografie*, Nijmegen: Katholieke Universiteit Nijmegen, Instituut voor Culturele en Sociale Antropologie, 1984
* *On the Spanish-Moroccan Frontier: A Study in Ritual, Power and Ethnicity*, New York: BERG; St. Martin's Press, 1992, 
* *The Politics of Ethnographic Reading and Writing: Confrontations of Western and Indigenous Views*, Saarbrücken; Fort Lauderdale: Verlag Breitenbach; Nijmeegs Instituut voor Comparatieve Cultuur- en Ontwikkelingsstudies, 1993, 
* *In de ban van betekenis: Proeven van symbolische antropologie*, Nijmegen: SUN, 1994, 
* *In het huis van de Islam: geografie, geschiedenis, geloofsleer, cultuur, economie, politiek*, Nijmegen: SUN, 1997, 
* *Miniature etnografiche* (kourednici: Huub de Jonge i Anton Blok), Nijmegen: SUN, 2000, 
* *Perplexities of Identification: Anthropological Studies in Cultural Differentiation and the Use of Resources* (koautor: Ton Otto), Aarhus; Oakville: Aarhus University Press, 2000, 
* *Mediterrane passages: een zeewaartse visie op een overgangsgebied*, Amsterdam: Wereldbibliotheek, 2002, 
* *Pijn en cultuur*, Amsterdam: Wereldbibliotheek, 2002, 
* *Multiple Identifications and the Self* (kourednik: Toon van Meijl), Utrecht: Stichting Focaal, 2003
* *Tussen oude continenten: de vele gezichten van de Middellandse Zee*, Amsterdam: Wereldbibliotheek, 2008, 
* *Het lichaam*, Amsterdam: Stichting ZemZem, 2009, 
* *Terug naar de Spaanse Burgeroorlog: etnografie en het onvoltooid verleden*, Amsterdam: Amsterdam University Press, 2013, 
* *Het hart van de wetenschap: over de waarde van veldwerk*, Amsterdam: Wereldbibliotheek, 2015, 

## Vanjske veze
*  Henk Driessen, Radboud Universiteit
*  Henk Driessen , NIAS-KNAW
*  Henk Driessen , Uitgeverij Wereldbibliotheek
NCIS: Los Angeles (sezona 6)

Šesta sezona američke televizijske serije ****** je premijerno emitovana od 29. septembra 2014. do 18. maja 2015. godine.

## Opis
Ovo je druga sezona u kojoj se glavna postava od prethodne sezone nije promenila.

## Uloge
### Glavne
*Chris O'Donnell kao Griša Kalen
*Daniela Ruah kao Kenzi Blaj
*Eric Christian Olsen kao Martin A. Diks
*Barrett Foa kao Erik Bil
*Renée Felice Smith kao Nel Džouns
*Miguel Ferrer kao Oven Grendžer 
*Linda Hunt kao Henrijeta Leng
*James Todd Smith kao Sem Hana

### Epizodne

*Peter Cambor kao dr. Nejt Gejc (Epizoda 4)

## Epizode





## Vanjske veze

* 
*
Spaljivač mrtvih

***Spalovač mrtvol*** () je čehoslovački igrani film snimljen 1969. godine u režiji Juraja Herza. Po žanru je mješavina drame, horora i crne komedije, a predstavlja adaptaciju istoimene novele Ladislava Fuksa, koji je također napisao scenario. Protagonist, koga tumači Rudolf Hrušínský, je pogrebnik koji radi u praškom krematoriju krajem 1930-ih i koji je, pročitavši *[[Tibetanska knjiga mrtvih|Tibetansku knjigu mrtvih]]*, postao uvjeren kako spaljivanjem leševa oslobađa njihove duše. Radnja prikazuje kako njegove ideje evoluiraju kada Nijemci okupiraju Čehoslovačku i uspostave protektorat, a pod čijim režimom, nastojeći se prilagoditi nacističkoj ideologiji, protagonist likvidira vlastitu porodicu. Film je bio sniman u stvarnom krematoriju u Pardubicama, a što je uključivalo scene spaljivanja stvarnih leševa, a što je režiser Herz navodio kao uzrokom vlastitih psiholoških trauma. Snimanje je koincidiralo sa slamanjem Praškog proljeća i invazijom Varšavskog pakta; film, koji je premijeru imao nedugo nakon tih događaja, je imao vrlo dobru gledanost te postao službeni čehoslovački kandidat za Oscar za najbolji strani film. Usprkos toga, 1973. godine je povučen iz distribucije i strpan u bunker gdje je ostao sve do pada komunizma; to se ponekad tumači time da su vladajući komunisti u prilagođavanju poludjelog protagonistima nacistima pronašli paralele sa procesom normalizacije nakon uspostave prosovjetskog režima. *Spaljivač mrtvih* je, pak, nakon izlaska iz bunkera proglašen jednim od najboljih ostvarenja čehoslovačke kinematografije.

## Uloge
* Rudolf Hrušínský ... Karel Kopfrkingl
* Vlasta Chramostová ... Lakmé; Dagmar
* Jana Stehnová ... Zina
* Miloš Vognič ... Mili
* Zora Božinová ... Erna Reinkeová
* Ilja Prachař ... Walter Reinke
* Eduard Kohout ... Bettleheim
* Míla Myslíková ... žena sa šeširom
* Vladimír Menšík ... suprug žene sa šeširom
* Jiří Menzel ... Dvořák
* Jiří Lír ... Strauss

## Izvori


## Vanjske veze
* ''Spalovač mrtvol''  na stránkách Asociace českých filmových klubů
* ''Spalovač mrtvol''  v katalogu NFA *Český hraný film 1898–1970*
* 
* Spielberg mi ukradl scénu ze Spalovače  – článek pro Literární noviny 3/2007
Jagdszenen aus Niederbayern

***Jagdszenen aus Niederbayern*** () je zapadnonjemački crno-bijeli igrani film snimljen 1969. godine u režiji Petera Fleischmanna. Predstavlja adaptaciju istoimene drame Martina Sperra. Protagonist, koga tumači sam Sperr, je mladi mehaničar koji se vraća u svoje rodno selo u zabiti Donje Bavarske i suočava sa otvorenim neprijateljstvom suseljana koji sumnjaju u njegovu homoseksualnost. Radnja prikazuje kako će to neprijateljstvo sa vremenom eskalirati u linč.

## Izvori

## Vanjske veze
*
* Jagdszenen aus Niederbayern at Filmportal.de
Bald: The Making of THX 1138

***Bald: The Making of THX 1138*** () je američki kratki dokumentarni film snimljen u režiji Georgea Lucasa i premijerno prikazan 1971. godine. Glavna mu je svrha bila promocija Lucasovog cjelovečernjeg igranog debija *[[THX 1138]]*. Lucas je u njemu naglasak stavio na žrtve koje su radi snimanja filma morali podnijeti članovi glumačke ekipe, odnosno kako su, s obzirom na ćelavost likova koje tumače, bili prisiljeni obrijati glave; film prikazuje kako to čine ne neobičnim mjestima, a ponekad i uz vlastite komentare. Osim tih scena, u filmu mladi Lucas razgovara sa svojim prijateljem i kolegom Francisom Fordom Coppolom o konceptu "rabljene budućnosti" koji će kasnije koristiti u svom mnogo poznatijem filmu *[[Star Wars (film)|Ratovi zvijezda]]*. Film je nakon početne kino-distribucije široj publici postao dostupan 2004. godine kao bonus sadržaj na DVD-izdanju *THX 1138*.

## Reference

## Vansjke veze
*
NCIS: New Orleans

***NCIS: New Orleans*** je Ameirčka televizijska serija sa kombinovanim elementima vojne drame i policijske procedure koja je premijerno emitovana u utorak 23. septembra 2014. nakon roditeljske serije NCIS. Uvodne epizode je napisao Gary Glasberg. Izvršni producenti serije su Gary Glasberg, Mark Harmon, Jeffrey Lieber i James Hayman. Radnja serije je smeštena u Novi Orleans. Ova serija je treći član franšize NCIS.

## Opis

Serija prati rad agenata iz MZIS-a u Novog Orleansa. Tim čine Dvejn Kasijus Prajd, glavni specijalni agent i bivši zamenik šerifa; specijalni agenti Kristofer LaSejl, Meredit Brodi (sezone 1-2) i Sonja Persi (sezone 2- ), bivši agent ATJ-a; agent FBI-ja Tami Gregorio (sezona 3), Sebastijan Land, pomoćnik medicinskog veštaka; dr. Loreta Vejd, forenzički patolog i medicinski veštak i Paton Plejm (sezone 2- ), kompijuterski specijalista koji je invalid.

## Likovi

### Glavni
*Scott Bacula kao Dvejn Kasijus Prajt, glavni specijalni agent
*Lucas Black kao Kristofer LaSejl, specijalni agent
*Zoe McLellan kao Meredit Brodi, specijalni agent (sezone 1–2)
*Rob Kerkovich kao Sebastijan Land, pomoćnik medicijskog veštaka
*CCH Pounder kao dr. Loreta Vejd, forenzički specijalista i medicinski veštak
*Daryl "Chill" Mitchell kao Paton Plejm, kompijuterski specijalista (sezone 2– )
*Shalita Grant kao Sonja Persi, specijalni agent i bivši agent ATJ-a (sezone 2–4)
*Vanessa Ferlito kao Tami Gregorio, specijalni agent FBI-ja (sezone 3– )
*Necar Zadegan kao Hana Kuri, specijalni agent MZIS-a (sezona 5)

### Epizodni
*Steven Weber kao Daglas Hamilton, gradonačelnik Novog Orleansa (sezone 1– )
*Shanely Caswell kao Lorel Prajd, Dvejnova ćerka (sezone 1–2)
*Gillian Alexy kao Savana Keli, LaSejlova devojka iz detinjstva (sezona 1)
*Clayne Crawford kao Kejd LaSejl, LaSejlov brat sa bipolarnim poremećajem (sezona 1)
*Christopher Meyer kao Deni Maloj, Loretin usvojeni stariji sin
*Dani Dare kao Č. DŽ. Maloj, Loretin mlađi usvojeni sin i Denijev brat (sezone 1–3)
*Stacy Keach kao Kasijus Prajd, Dvejnov otac (sezone 1 i 4)
*Derek Webster kao Rejmon Ajsler, specijalni agent FBI-a (sezone 3– )

## Epizode

### Uvod
Epizode *Grad polumeseca (1. deo)* i *Grad polumeseca (2. deo)* su poslužile kao probne epizode za seriju "NCIS: New Orleans".

### Ukrštanja
*Epizoda *Sestrinski grad (1. deo)*: Gibs, Ebi, Palmer, Eli i Daki putuju u New Orleans da pomognu tamošnjoj ekipi u istrazi.
*Epizoda *Muzičar leči sebe*: Daki pomaže dr. Vejd tokom obdukcije.
*Epizoda *Nosač*: Direktor Vens dovodi Tonija i Ebi da pomognu ekipi iz New Orleansa.
*Epizoda *Bekstvo iz zatvora*: Direktor Vens dovodi Gibsa da pomogne ekipi iz New Orleansa.
*Epizoda *Desilo se sinoć*: Direktor Vens pomaže ekipi iz New Orleansa.
*Epizoda *Pandorina kutija (2. deo)*: Gibs šalje MekGija i Toresa da pomognu Prajdu i njegovoj ekipi.
*Epizoda *Vidimo se uskoro*: Gibs se raspituje za Prajdovo stanje nakon ranjavanja.

## Vanjske veze

*
Maggie McOmie

**Maggie McOmie** (29. decembar 1941 -) je američka glumica, najpoznatiji po ulozi LUH 3417, partnerice protagonista u SF-filmu *[[THX 1138]]*. McOmie je, kao i svi članovi postave, za potrebe filma bila prisiljena obrijati glavu. Nakon nastupa u tom filmu se gotovo u potpunosti preorijentirala na nastupe u teatru.

## Vanjske veze
*
Braća Karamazovi (film, 1969)

***Braća Karamazov*** () je sovjetski igrani film snimljen u režiji Ivana Pirijeva, Kirila Lavrova i Mihaila Uljanova te premijerno prikazan početkom 1969. godine. Predstavlja adaptaciju istoimenog romana Fjodora Dostojevskog. Radnja je smještena u malo rusko mjesto sredinom 19. vijeka i prikazuje odnos između oca porodice i njegova tri, po karakteru i svjetonazoru, suprotstavljena sina. Pirijev, koji je za vrijeme snimanja umro od infrakta, je za na Moskovskom filmskom festivalu posthumno primio specijalnu nagradu za svoj rad. Sam je film, prikazivan u tri dijela, postao najgledanije ostvarenje u sovjetskim kino-dvoranama 1969. godine, ali mu kritičari nisu bili previše skloni, zamjerajući mu preveliku teatralnost.

## Uloge
*Mihail Uljanov ... Dmitrij Karamazov
*Lionella Pyryeva ... Grušenjka
*Kirill Lavrov ... Ivan Karamazov
*Andrey Myagkov ... Aljoša Karamazov
*Mark Prudkin ... Fjodor Pavlovič Karamazov
*Svetlana Korkoshko ... Jekaterina Ivanovna
*Valentin Nikulin ... Pavel Smerdjakov
*Pavel Pavlenko ... starija Zosima
*Andrei Abrikosov ... Kuzma Kuzmič Samsonov
*Gennadi Yukhtin ... Otac Paisi
*Anatoli Adoskin ... Istražni sudac
*Rada Volshaninova ... Ciganka
*Tamara Nosova ... Marija Kondratjevna
*Nikita Podgorny ... Mihail Osipovič Rakitin
*Ivan Lapikov ... Ljagavij

## Reference

## Vanjske veze
*
* «Братья Карамазовы» - Энциклопедия отечественного кино 
* «Братья Карамазовы»  в онлайн-кинотеатре «Мосфильма»
Jászberény

**Jászberény** čita se *Jasberenj* (njemački: *Jaßbring*) je grad u sredini Mađarske od 26,372 stanovnika, koji administrativno podpada pod Županiju Jász-Nagykun-Szolnok.

## Geografija

Jászberény leži duž rijeke Zagyve u Velikoj mađarskoj ravnici udaljen 60 km  istočno od Budimpešte i 40 km južno od obronaka Mátre.

## Historija

Taj kraj zvan *Jászkun* (Jászság, Kunság i Nagykunság) su u 13. vijeku dozvolom kralja Bel IV naselili Jasi, uz privelegiju autonomije, u zamjenu za služenje kralju u ratovima. Oni su od Jászberény napravili svoju prijestolnicu.

Osmanlije su 1536. zauzeli Jászberény i na temeljima franjevačkog samostana iz 1472. podigli svoju utvrdu.
Nakon oslobođenja od osmanske vlasti car Leopold I prodao je Jászkun njemačkom Teutonskom viteškom redu, pa su tako Jasi izgubili svoju autonomiju.

Oni su privolom carice Marije Terezije otkupili prava od Teutonskog viteškog reda i ponovno stekli autonomiju. Od tad je Jászberény centar regije Jászkun, i to je bio sve do kraja 19. vijeka kad je administrativnom reformom ona ukinuta.

## Privreda

Jászberény je poznat po proizvodnji frižidera, danas je ta tvornica u vlasništvu švedskog Electroluxa.

## Pobratimski gradovi

* , Vechta
* , Jazd
* , Sedalia, Missouri
* , Conselve
* , Pierrelaye
* , Topoljčani

## Reference

## Vanjske veze

* ''Službene stranice Jászberénya''
Răutăciosul adolescent

***Răutăciosul adolescent*** () je rumunjski igrani film snimljen 1969. godine u režiji Gheorghea Vitanidisa. Po žanru je drama, a protagonist, koga tumači Iurie Darie je ugledni ljekar koji tokom liječenja mlađem kolegi prepričava kako je sa mladom bolničarkom (čiji lik tumači Irina Petrescu) imao ljubavnu vezu. Petrescu je za svoj nastup osvojila nagradu za najbolju glumicu na Moskovskom filmskom festivalu.

## Uloge
* Ioana Bulcă
* Iurie Darie ... Palaloga
* Virgil Ogasanu ... Ljekar
* Irina Petrescu ... Ana
* Horea Popescu
* Zizi Serban

## Vanjske veze
* 
*
Wszystko na sprzedaż

***Wszystko na sprzedaż***  () je poljski igrani film snimljen u režiji Andrzeja Wajde i premijerno prikazan početkom 1969. godine. Po žanru je drama, a radnja prikazuje snimanje igranog filma, odnosno kako je ono poremećeno tajanstvenim nestankom glavnog glumca koga je prisiljen zamijeniti njegov mlađi kolega (koga glumi Daniel Olbrychski). Film je Wajda originalno zamislio kao homage svom dugogodišnjem suradniku i prije nekoliko godina tragično umrlom glumcu Zbigniewu Cybulskom. Nakon premijere je, međutim, dobio uglavnom loše kritike, pri čemu mu se zamjerala pretencioznost, odnosno zbunjujuće korištenje tehnike "filma u filmu".

## Uloge
* Beata Tyszkiewicz – Beata
* Elżbieta Czyżewska – Ela
* Andrzej Łapicki – Andrzej
* Daniel Olbrychski – Daniel
* Witold Holtz – Witek
* Małgorzata Potocka – "Mała"
* Elżbieta Kępińska – aktorka w teatrze
* Bogumił Kobiela – Bobek
* Irena Laskowska – żona leśniczego
* Tadeusz Kalinowski – leśniczy
* Wiesław Dymny – Wiesio
* Jacek Domański – chłopak na pogrzebie aktora

## Vanjske veze
* 
* 
* 
* 
* "Wszystko na sprzedaż" na stronach reżysera 
*